id en id id en en en en en ar en ms nl ms sq az id id id id ms id ms ms en id id ms id id id id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
Ziarah di kuburan sambil merenung sebuah pengakhiran - abdnaddin
Ingin Berkisah Dengan Cara Sendiri
Home Unlabelled Ziarah di kuburan sambil merenung sebuah pengakhiran
✔ abd naddin Diterbitkan 12:28 PG
Kuburan selalu mengingatkan kita bahawa sesuatu yang bermula pasti ada pengakhirannya.Bahawa setiap kehidupan , noktahnya adalah kematian. Bahawa selain  hayat kita di dunia fana ini, ada ruang dalam dimensi lain yang pasti kita masuki dan berdiam di dalamnya sehingga kita dihimpunkan di hari pengadilan nanti.
Berziarah ke kuburan mampu mengingatkan kita betapa rapuhnya kehidupan ini. Pada setiap kematian ini pasti menyimpan cerita dan tragedi yang berbeza antara satu kematian dengan satu kematian yang lain. Setiap yang hidup akan mati. Itu pasti. Cuma bila masanya, selalu disembunyikan dari kita. Ketika selalu mengharapkan pengakhiran baik. Kerana itu kita perbanyak amal kita agar dengan amal kita itu kita dapat keredhaan dan rahmat untuk mengetuk pintu syurganya.
Berjalan dari satu makam ke makam yang lain, dari satu kuburan ke satu kuburan lain, kita selalu berdoa agar kesalahan mereka sentiasa diampunkan Allah dan semoga kita pula dimaafkan kerana terpaksa melangkahi kuburan-kuburan sebeum kita sampai ke tempat yang dituju.
Hari ini kami menghadiahkan bacaan surah yasin kepada arwah ayah mertua saya, Allahyarham Nordin Hassan, arwah pakcik Amat, arwah mak tua @ Sharipah Limbok Syed Agul, Arwah Pak Tua, Jamal Abu Bakar dan arwah Zulkifli Ahmad.Ziarah ke tanah perkuburan Islam Wallace Bay dekat Islamiah itu sudah lama tidak dilakukan, khususnya kerana pandemik Covid-19 yang melanda dunia.
Selesai menghadiahkan bacaan yasin dan membacakan alfatihah untuk arwah bapa  yang terletak berdekatan pokok rimbun di tengah kehangatan dan arwah arwah yang lain, kami mencari pula kuburan mak tua.
Kemudian kami bergerak pula mencari kuburan Mak Tua. Lebih sejam juga kami mengamati setiap nama di kuburan dan batu nesan, kami tidak menemui kuburan mak tua. Namun tidak putus asa kami terus mencarinya sehinggalah kami menemui kuburan mak tua berpandukan video yang dikirimkan Yen kerana mereka sempat ke kuburan itu  kelmarin. Sebelum itu, Epi dan Raz menemui kuburan arwah ayah mereka. Raz, seorang tunawicara itu menangis sesenggukan. Rasa sedih sekali kerana beliau memberitahu melalui bahasa isyarat, bahawa beberapa hari lalu, beliau mimpikan ayahnya. Itu sebabnya beliau tidak dapat menahan perasaan lalu menangis penuh haru.
Ketika duduk di pondok, saya sempat bercakap cakap dengan penggali kubur, yang bercerita mengenai pendapatan penjual bunga di pintu tanah perkuburan itu. Menurutnya pendapatan mereka tidak lari daripada RM2,000 sehari. Beliau sendiripun ada menjual bunga dan walaupun cuma sejam, beliau dapat menjual bunga dengan pendapatan RM700. Sungguh menakjubkan.
Beliau juga sempat bercerita mengenai penziarah kuburan yang memakai perhiasan emas secara berlebihan . Beliau berkata, mungkin mereka perlukan bodyguard bagi memastikan keselamatan mereka terjamin.
Selesai ziarah ke Kuburan Mak Tua, kami mencari pula kuburan pak Tua. Pak Tua meninggal 10.10.1995. Kuburannya tampak ditumbuhi rumput. Sayang sekali kami tidak sempat membawa pemotong rumput.Kami ingin mencabut rumput-rumput yang tumbuh itu, namun tidak digalakkan kerana menurut kebiasaan, rumput-rumput di makam tidak boleh dicabut tetapi boleh dipotong.
Saya teringat cerita Mama yang menyatakan betapa pak Tua adalah seorang pembersih.Seorang yang sering menyapu dan membersihkan halaman, Membersihkan rumah. Bahkan jika menyapu, jarum yang hilang terjatuh juga boleh ditemui.
Sementara itu, arwah Zulkifli, sepupu isteri saya, meninggal akibat kemalangan motosikal di pengkalan TUDM di Labuan. Arwah Zul seorang anggota TUDM dan dikebumikan sesuai dengan penghormatan tentera. Beliau tak sempat melangsungkan perkahwinan kerana takdir Allah berkata lain.
Tanah perkuburan Islam berdekatan sekolah Islamiah ini agak padat juga. Kini kelihatan lebih baik kerana dulu pernah juga tumbuh lalang.Kerajaan mungkin perlu memikirkan tuntuk menambahkan lagi tanah perkuburan yang kini makin sesak.
Membaca nama-nama arwah yang tercatat di batu nesan atau ditepi makam, mengingatkan kita mengenai orang orang yang pergi dahulu sebelum kita.
Satu masa nanti, nama kita juga akan tercatat di pinggir makam atau batu nisan untuk dibaca oleh orang lain pula.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin